Ποταμοί Δράμας

Για οικισμό με το ίδιο όνομα δείτε το λήμμα: Ποταμοί Φωκίδας

Οι Ποταμοί (πρώην Μπόροβο) είναι ημιορεινό χωριό του δήμουΚάτω Νευροκοπίου του νομού Δράμας της ανατολικής Μακεδονίας. Σύμφωνα με την απογραφή του 2011 έχει πραγματικό πληθυσμό 413 κατοίκων.

 Γενικά και ιστορικά στοιχεία 
Το χωριό βρίσκεται στους πρόποδες του Φαλακρού όρους, στην αριστερή όχθη του Δεσπάτη, λίγο πριν αυτός καταλήξει στον ποταμό Νέστο. Απέχει 70 χλμ. βόρεια της Δράμας και 30 χλμ. ανατολικό του Κάτω Νευροκοπίου και είναι κτισμένο σε υψόμετρο 390 μέτρων. Βρίσκεται στις όχθες του ποταμού Νέστου και της λίμνης που δημιουργήθηκε μετά την κατασκευή του φράγματος του Θησαυρού, μετατρέποντάς το σε παραλίμνιο οικισμό. Είναι στην ουσία το πρώτο μεγάλο χωριό που συναντά ο Νέστος επί ελληνικού εδάφους.  
αριστερά|μικρογραφία|229x229εσ|Εκκλησία του χωριού.
Από ανασκαφές που έγιναν μεταξύ 2004 με 2005 έχουν έρθει στο φως ενδιαφέροντα λείψανα οικοδομήματος των υστερορωμαϊκών και παλαιοχριστιανικών χρόνων. Σύμφωνα με υπολογισμούς του Βούλγαρου γεωγράφου και πολιτικού Β. Καντσόφ, στα τέλη του 19ου αιώνα επρόκειτο για έναν αμιγώς μουσουλμανικό οικισμό στον οποίο κατοικούσαν Πομάκοι και ΤούρκοιВасил Кънчов, Македония. Етнография и статистика, София, 1996, σελ. 196.. Μετά το 1923 εγκαταστάθηκαν στο χωριό με την ανταλλαγή των πληθυσμών Έλληνες πρόσφυγες από τον Πόντο, τη Θράκη, την ΚαππαδοκίαΓεωργίου Π. Μαυροχαλυβίδη, Η Αξό Καππαδοκίας, Αθήνα 1990, τόμος Β΄, σελ. 404. κ.α, οι οποίοι ασχολούνταν με αγροτικές εργασίες όπως η παραγωγή καπνού, σιτηρών, οσπρίων, μήλων κλπΣύγχρονος Εγκυκλοπαιδεία Ελευθερουδάκη, Εγκυκλοπαιδικαί Εκδόσεις Ν. Νίκας και ΣΙΑ Ε.Ε., έκδοσις πέμπτη εκσυγχρονισμένη δια συμπληρώματος κατά τόμον, Αθήναι 1964, τόμος 20ός, σελ. 843.. Παράλληλα, η ονομασία του χωριού άλλαξε το 1927 από Μπόροβο σε Ποταμοί.

Κατά την περίοδο της Κατοχής, κάτοικοι των Ποταμών συμμετείχαν ενεργά στην Εθνική Αντίσταση ως αντάρτες των τμημάτων του Αντώνη ΦωστερίδηΝίκος Μαραντζίδης (επιμ.), Οι άλλοι Καπετάνιοι. Αντικομμουνιστές ένοπλοι στα χρόνια της Κατοχής και του Εμφυλίου, Βιβλιοπωλείο της Εστίας, Αθήνα 2006, σελ. 327, 329-330., ενώ τον Οκτώβριο του 1943 ο οικισμός υπέστη καταστροφές από τα βουλγαρικά κατοχικά στρατεύματαΣπύρος Κουζινόπουλος, Δράμα 1941. Μια παρεξηγημένη εξέγερση, εκδόσεις Καστανιώτη, Αθήνα 2011, σελ. 188..

Στο σημείο που ενώνονται τα νερά του Δεσπάτη και του χείμαρρου της Μελισσόμανδρας (Μαλούστα), υπάρχει ένας χώρος αναψυχής και άλλων δραστηριοτήτων, όπου χτίστηκε το ξωκλήσι του Αγίου Ραφαήλ, τόπος προορισμού πολλών επισκεπτών όλο το χρόνο. Οι Ποταμοί κυριαρχούνται από έναν συνδυασμό παραδασόβιας και υδρόβιας πυκνής βλάστησης και πανίδας. Προτιμάται από κυνηγούς και έχει αρκετές ταβέρνες. Λίγο παραπέρα υπάρχει και το Σπήλαιο των Ποταμών ή Σπήλαιο Δεσπάτη, το οποίο δεν είναι επισκέψιμο.

 Απογραφές πληθυσμού 
Απογραφή192819401951196119711981199120012011Πληθυσμός438873760Βασίλειον της Ελλάδος, Εθνική Στατιστική Υπηρεσία της Ελλάδος, Πληθυσμός της Ελλάδος κατά την απογραφήν της 7ης Απριλίου 1951, Εν Αθήναις, 1955, σελ. 52.;537Βασίλειον της Ελλάδος, Εθνική Στατιστική Υπηρεσία της Ελλάδος, Πληθυσμός της Ελλάδος κατά την Απογραφήν της 14ης Μαρτίου 1971, Αθήναι 1972, σελ. 55.;292276413

Παραπομπές

Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου